CELEX: 32009D0363
Language: sk
Date: 2009-04-30 00:00:00
Title: 2009/363/ES: Rozhodnutie Komisie z  30. apríla 2009 , ktorým sa mení a dopĺňa rozhodnutie 2002/253/ES, ktorým sa stanovujú definície ochorení pre oznamovanie prenosných chorôb do siete Spoločenstva na základe rozhodnutia Európskeho parlamentu a Rady č. 2119/98/ES [oznámené pod číslom K(2009) 3517] (Text s významom pre EHP)

1.5.2009   
            
            
               SK
            
            
               Úradný vestník Európskej únie
            
            
               L 110/58
            
         
      ROZHODNUTIE KOMISIE
   
   z 30. apríla 2009,
   ktorým sa mení a dopĺňa rozhodnutie 2002/253/ES, ktorým sa stanovujú definície ochorení pre oznamovanie prenosných chorôb do siete Spoločenstva na základe rozhodnutia Európskeho parlamentu a Rady č. 2119/98/ES
   [oznámené pod číslom K(2009) 3517]
   (Text s významom pre EHP)
   (2009/363/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Európskeho parlamentu a Rady č. 2119/98/ES z 24. septembra 1998, ktorým sa v Spoločenstve zriaďuje sieť na epidemiologický dohľad a kontrolu prenosných ochorení (1), a najmä na jeho článok 3 písm. c),
   keďže:
   
               (1)
            
            
               Podľa bodu 2.1 prílohy I k rozhodnutiu Komisie 2000/96/ES z 22. decembra 1999 o prenosných chorobách, ktoré majú byť postupne zahrnuté do siete Spoločenstva na základe rozhodnutia Európskeho parlamentu a Rady č. 2119/98/ES (2), spadajú „choroby, ktorým sa dá predísť očkovaním“, medzi ktoré patrí aj „chrípka“, pod epidemiologický dohľad v rámci siete Spoločenstva v zmysle rozhodnutia č. 2119/98/ES.
            
         
               (2)
            
            
               Podľa článku 2 rozhodnutia Komisie 2002/253/ES z 19. marca 2002, ktorým sa stanovujú definície ochorení pre oznamovanie prenosných chorôb do siete Spoločenstva na základe rozhodnutia Európskeho parlamentu a Rady č. 2119/98/ES (3), by sa mali definície prípadov ochorení stanovených v prílohe k danému rozhodnutiu aktualizovať v potrebnom rozsahu na základe najnovších vedeckých údajov.
            
         
               (3)
            
            
               V Severnej Amerike a nedávno aj v niektorých členských štátoch bolo hlásených niekoľko prípadov ochorení na nový vírus chrípky. Uvedený vírus je jednou z mnohých foriem prejavu „chrípky“ uvedených v prílohe I k rozhodnutiu 2000/96/ES. Avšak za predpokladu, že tento vírus predstavuje riziko pandemickej chrípky a vyžaduje si okamžitú koordináciu medzi Spoločenstvom a príslušnými vnútroštátnymi orgánmi, je potrebné zaviesť osobitnú definíciu prípadu ochorenia, ktorá umožní príslušným vnútroštátnym orgánom oznamovanie relevantných informácií v rámci siete Spoločenstva podľa článku 4 rozhodnutia č. 2119/98/ES.
            
         
               (4)
            
            
               V súlade s článkom 9 nariadenia Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske Centrum pre prevenciu a kontrolu chorôb (4) (ECDC), poskytlo ECDC na žiadosť Komisie technickú dokumentáciu týkajúcu sa definície prípadu ochorenia tejto prenosnej choroby, ktorá pomôže Komisii a členským štátom pri tvorbe stratégií intervencie v oblasti dohľadu a reakcie. Definície prípadov ochorení uvedené v prílohe k rozhodnutiu 2002/253/ES by sa mali na základe uvedenej dokumentácie aktualizovať.
            
         
               (5)
            
            
               Opatrenia uvedené v tomto rozhodnutí sú v súlade so stanoviskom výboru podľa článku 7 rozhodnutia č. 2119/98/ES,
            
         PRIJALA TOTO ROZHODNUTIE:
   Článok 1
   Do prílohy k rozhodnutiu 2002/253/ES sa dopĺňa dodatočná definícia prípadu ochorenia uvedená v prílohe k predloženému rozhodnutiu.
   Článok 2
   Toto rozhodnutie je určené členským štátom.
   
      V Bruseli 30. apríla 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 268, 3.10.1998, s. 1.
   
      (2)  Ú. v. ES L 28, 3.2.2000, s. 50.
   
      (3)  Ú. v. ES L 86, 3.4.2002, s. 44.
   
      (4)  Ú. v. EÚ L 142, 30.4.2004, s. 1.
   
      PRÍLOHA
      Do prílohy k rozhodnutiu 2002/253/ES sa vkladá tento text:
      
         „NOVÝ VÍRUS CHRÍPKY A(H1N1) [TZV. VÍRUS PRASAČEJ CHRÍPKY A(H1N1) A VÍRUS MEXICKEJ CHRÍPKY] (1)
         
         
            Klinické kritériá
         
         Akákoľvek osoba s jedným z týchto príznakov:
         
                     —
                  
                  
                     horúčka > 38 °C A príznaky a symptómy akútnej infekcie dýchacieho systému,
                  
               
                     —
                  
                  
                     pneumónia (závažné respiračné ochorenie),
                  
               
                     —
                  
                  
                     smrť spôsobená nevysvetliteľným akútnym respiračným ochorením.
                  
               
            Laboratórne kritériá
         
         Aspoň jeden z týchto testov:
         
                     —
                  
                  
                     RT-PCR,
                  
               
                     —
                  
                  
                     kultivácia vírusu (potrebné sú BSL 3 laboratóriá),
                  
               
                     —
                  
                  
                     osobitné neutralizujúce protilátky pre štvornásobný nárast nového vírusu chrípky A(H1N1) (potrebné sú párové vzorky séra, z akútnej fázy ochorenia a potom v štádiu rekonvalescencie najmenej o 10 až 14 dní neskôr).
                  
               
            Epidemiologické kritériá
         
         Aspoň jeden z týchto troch prípadov 7 dní pred vypuknutím choroby:
         
                     —
                  
                  
                     osoba, ktorá bola v blízkom kontakte s potvrdeným prípadom infekcie novým vírusom chrípky A(H1N1), kým bol tento prípad chorý,
                  
               
                     —
                  
                  
                     osoba, ktorá cestovala do oblasti, v ktorej je zaznamenaný trvalý prenos nového vírusu chrípky A(H1N1) z človeka na človeka,
                  
               
                     —
                  
                  
                     osoba, ktorá pracuje v laboratóriu, v ktorom sa testuje nový vírus chrípky A(H1N1).
                  
               
            Klasifikácia prípadu ochorenia
         
         A.   Prípad v štádiu vyšetrovania
         
         Akákoľvek osoba, ktorá zodpovedá klinickým a epidemiologickým kritériám
         B.   Možný prípad
         
         Akákoľvek osoba, ktorá zodpovedá klinickým A epidemiologickým kritériám A laboratórnym výsledkom, ktoré potvrdzujú pozitívne infikovanie chrípkou typu A bez subtypov.
         C.   Potvrdený prípad
         
         Akákoľvek osoba, ktorá zodpovedá laboratórnym kritériám pre potvrdenie.
      
      
         (1)  Názov sa zmení podľa definície Svetovej zdravotníckej organizácie.“.